שיחה:מדינות ההסכמה

message: הערך הוא עור ועצמות. לדעתי הערך צריך לכלול בקצרה גם את הסיבות להצטרפות/פרישה של המדינות (כרגע מובאות רק שלוש מתוך המדינות המרכזיות), את זירות הלחימה של המדינות ואת מצבן לאחר המלחמה. יש שיגידו שלא ניתן להשיג "אידיאל" זה, אך אני חושב שזה המקום שאליו אנו צריכים לשאוף בנוגע לערך זה. דרך אגב, גם הערכים בויקי האנגלית והצרפתית לא מספקים.
מעבר לכך, צריך לכתוב מה עלה בגורל הברית עם תום המלחמה, ואולי אפילו לחדד את ההבדל בין מדינות ההסכמה לבעלות הברית.
Kulystab - שיחה 20:39, 6 במאי 2009 (IDT)
replies: text: זה לא המקום לתאר את השתלשלות מלחמת העולם הראשונה. הערך עונה על השאלה מיהן מדינות ההסכמה, ואין לדעתי צורך בתבנית השלמה. דב ט. - שיחה 23:31, 6 במאי 2009 (IDT)
replies: text: :ומה לגבי "למה?" ו"איך?"? Kulystab - שיחה 00:04, 7 במאי 2009 (IDT)
replies: text: ::על כך - במלחמת העולם הראשונה וערכי משנה שלו.  דב ט. - שיחה 00:07, 7 במאי 2009 (IDT)
replies: text: :::האין זה ערך משנה של מלחמת העולם הראשונה? Kulystab - שיחה 09:42, 7 במאי 2009 (IDT)
replies: text: ::::זה הערך הדן בשאלה מה היו מדינות ההסכמה. השאלה למה פרצה המלחמה, למשל, נדונה בהגורמים למלחמת העולם הראשונה. דב ט. - שיחה 17:59, 7 במאי 2009 (IDT)
replies: text: :::::הערך אינו מסביר את עיקר הסיבות ללחימה המשותפת של המדינות, את אופן התנהלותה (בדגש על השיתוף שכן מדובר בברית) ואת אופן קביעת הסדר החדש בעולם בידי מדינות ההסכמה. אמנם בערך מצוין מקור השם של מדינות ההסכמה, ואפילו מצוינת (במובלע) העובדה שהמדינות הצטרפו ללחימה המשותפת מסיבות שונות, אך לא מצוינת הסיבה (הסיבות) לקיומה של הברית ולא מצוינות עובדות חשובות בנוגע אליה. למשל, לא מצוין שבריטניה הצטרפה למלחמה רק אחרי שגרמניה פלשה לבלגיה, דבר שמעמיד בספק את נאמנותה באותה העת לצרפת ולרוסיה במסגרת ההסכמה המשולשת.מלבד זאת, היצמדות לשאלה "מה?" (כשמדובר בדבר) או "מי?" (כשמדובר באישיות) הינה מתכון בטוח ליצירת קצרמרים וערכים ברמה בסיסית. גישה כזו אינה מתייחסת למורכבותם של דברים, בוודאי בהיסטוריה, ויוצרת הבנה חלקית של מושגים ותהליכים.המידע שבפרק רשת הבריתות אשר נמצא בערך שקישרת צריך, לדעתי, להופיע גם פה (מה שרלוונטי למדינות ההסכמה, כמובן). מה שכן, אני אוסיף את הערך ברשימת "ראו גם".בשורה התחתונה, מי שיקרא את הערך הזה במצבו הנוכחי, לצורך העניין תלמיד שצריך לכתוב סיכום על מדינות ההסכמה, יוכל להפיק ממנו סיכום של פסקה וחצי, בעוד שערך בעל חשיבות כזו צריך לאפשר עמוד. Kulystab - שיחה 19:21, 7 במאי 2009 (IDT)
replies: text: ::::::אני לא חושב שיש תועלת בפיזור אותו מידע בעשרה ערכים שונים, אפילו להיפך. יש מקום להרחבה מסוימת על אופן ניהול הברית, כל השאר זה בונוס. במקרה זה המבנה של הערכים המקבילים בוויקיפדיות השונות מוצדק. הנקודה המרכזית היא שבאמת אין הרבה ממש במושג (דוגמה למה שכן יש בו, ואינו מוזכר כרגע - הפיקוד העליון המשותף בחזית המערבית, שגובש בשלבים האחרונים של המלחמה). אלה פשוט מדינות שנלחמו באותו צד במלחמה. במלחמות אחרות, כמו נניח מלחמת קרים, אין בכלל ערך על "קואליציית המדינות שנלחמו בצד מסוים". דב ט. - שיחה 20:09, 7 במאי 2009 (IDT)
יש פה פוטנציאל לא מבוטל. ראשית, יש פה שלושה עניינים נורא מעניינים. אציין אותם
#רוסיה
#איטליה
#טורקיה
אני לא יודע כמה מכם יודעים, אך במאה ה-19 רוסיה נטתה יותר לצד הגרמני ואילו טורקיה היתה בת ברית ותיקה מאוד של הבריטים. גם האיטלקים היו בברית עם הגרמנים (או האוסטרים - לא זוכר בדיוק). אלה סיפורים מרתקים כי מסתתר מאחוריהם סיפור דיפלומטי נורא מעניין. כמובן גם דברים על ניהול הברית שהם דברים מאוד לא פשוטים. דווקא חבל מאוד שאין ערך על הברית במלחמת קרים. גם שם היו עניינים והם לא מבוטלים כלל. גילגמש • שיחה • ביקרת כבר במיזם היובל? 21:50, 7 במאי 2009 (IDT)

text: הוספתי לאחר התנגשות עריכה – אם המידע הכרחי להבנה של הנושא או מאיר את הנכתב בערך באור שונה (או להיפך), אזי בהחלט יש להוסיף את המידע. באשר למלחמת קרים, הרי שיש כאן הבדל משום שאין מושג המאחד בתוכו את קואליצית המדינות שלחה נגד האימפריה הרוסית. חוץ מזה, צריך ליצור את הערך ועידת לונדון (1841) שבו יפורט ההסכם שאיגד את המדינות שנלחמו באימפריה הרוסית ואיך הוא בה לידי ביטוי במלחמה (אגב, את הפרטים לקחתי מהערך ולא מידע כללי). Kulystab - שיחה 22:14, 7 במאי 2009 (IDT)
replies: text: :יש המון מידע שמשיק או נוגע איכשהו לנושא "מדינות ההסכמה", אך מקומו בערכים אחרים, ופה הוא יכול לבוא לכל היותר כבונוס. כך למשל נסיבות הצטרפותה של איטליה למדינות ההסכמה צריכות להיות מוזכרות בקצרה בהגורמים למלחמת העולם הראשונה, במלחמת העולם הראשונה ובהיסטוריה של איטליה, וביתר אריכות בהחזית האיטלקית במלחמת העולם הראשונה או איטליה במלחמת העולם הראשונה ובאוסטריה-הונגריה במלחמת העולם הראשונה, כשייכתבו.

text: :לגבי קרים, העובדה שקיים שם למדינות שלחמו בצד מסוים במלחמת העולם ולא קיים שם מקובל למדינות שלחמו נגד רוסיה במלחמת קרים (ייתכן, אגב, שהברית כן נקראה בשם כלשהו, שפשוט מוכר פחות), אינה צריכה להשפיע על ארגון המידע, הנוגע למלחמה. הרי היינו יכולים לכתוב ערך בשם "הקואליציה נגד רוסיה במלחמת קרים" אילו היבט זה של המערכה היה מצדיק ערך. תבנית ההשלמה אינה משנה לי כשלעצמה אבל יש פה שאלה של ארגון מידע. גישה המצדיקה תבנית השלמה על ערך זה תצדיק בקלות תבנית השלמה על כל ערך כמעט. דב ט. - שיחה 12:40, 8 במאי 2009 (IDT)
replies: text: ::אני חושב שהדיון בעניין התבנית מוצה. מבחינתי, כתבתי את הנושאים המהותיים, לדעתי, שצריכים להופיע בערך ושהבנת הערך בלעדיהם היא חלקית. אם גילגמש רוצה להמשיך את הדיון, הוא מוזמן. אם לא, אתה יכול להוריד את התבנית. יכול להיות אפילו שלא הבנתי באמת את מהות התבנית. מכל מקום, אני אנסה ללקט מידע המשלים את הפערים החסרים, אף על פי שלצערי, לא נראה לי שאני אצליח להשלים הכל. Kulystab - שיחה 17:23, 8 במאי 2009 (IDT)
thread_title: תבנית השלמה

message: פלשתינה, או לפחות הישוב היהודי לא לחם במסגרת "המושבות הבריטיות"? Tamarnet - שיחה 12:05, 6 באוקטובר 2018 (IDT)
replies: text: ארץ ישראל נעשתה שטח מנדט רק לאחר המלחמה. עד סוף 1917 היתה שטח עות'מני ואחר כך, עד תום המלחמה, שטח כיבוש. דב ט. - שיחה 13:30, 9 באוקטובר 2018 (IDT)
thread_title:  פלשתינה  

message: עד כמה שידוע סן מרינו שמרה על נייטרליות לפחות בחלק מהזמן ולא נכנסה ולא הכריזה מלחמה יחד עם איטליה שלחצה עליה ואפילו נקטעה פעולות כדי שזאת תכנס אולי הדבר היחיד שכן היה זה שהיו איזה עשרה מתנדבים באופן עצמאי שהצטרפו לאיטליה ‫2A02:6680:1105:93C0:7C92:8FF:FE24:E0C6‬ 23:53, 25 בפברואר 2024 (IST)
replies: text: , תודה --David.r.1929 ⁃ שיחה 07:56, 26 בפברואר 2024 (IST)
thread_title:  טעות - מומלץ לבדוק 

message: למה לא עדיף ליצור ערך של- "מלחמת העולם הראשונה לפי מדינה" כמו שנעשה בערך מלחמת העולם השנייה לפי מדינה, שנראה טוב יותר מאשר שני ערכים קצרמר בלי יותר מידי תוכן מעוטי. ‫2A02:6680:1105:93C0:7C92:8FF:FE24:E0C6‬ 00:06, 26 בפברואר 2024 (IST)
replies: text: אולי תעלה את הצעתך ב. --David.r.1929 ⁃ שיחה 07:53, 26 בפברואר 2024 (IST)
replies: text: :אני לא יודע בדיוק איך, רוצה לנסות אתה? ‫2A02:6680:2101:47BC:380E:14FF:FEFA:3660‬ 12:46, 26 בפברואר 2024 (IST)
replies: text: ::פשוט תכתוב בבקשה את מה שכתבת כאן במזנון לעיל. --David.r.1929 ⁃ שיחה 12:54, 26 בפברואר 2024 (IST)
thread_title:  הצעה